กินยาคุมฉุกเฉินไปวันที่13ต.ค ต่อมา7 วันไม่มีเลือดออก แล้วเลือดมาออกวันที่26 ต.ค ซึ่งมาก่อนรอบเดือนปกติ2วัน อยากจะถามว่าเลือดที่ออกมาเป็นประเดือนใช่ไหมครับ
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ซึ่งเลือดที่ออกถือเป็นผลของยา ไม่ใช่ประจำเดือนจริงๆ แต่ในบางรายอาจไม่มีเลือดออกก็ได้ดังนั้น หากทานยาคุมฉุกเฉินในวันที่ 13 ต.ค. แต่ไม่มีเลือดออกในช่วง 1 สัปดาห์หลังจากทานยา ก็ไม่ได้ถือว่าผิดปกติอะไร ส่วนเลือดที่ออกในวันที่ 26 ต.ค. ซึ่งเป็นช่วงที่ประจำเดือนจะมา แม้จะมาก่อนกำหนด 2 วัน หากเลือดดังกล่าวออกนาน 2-7 วัน ก็น่าจะเป็นประจำเดือนที่ปกติดีค่ะ และแสดงว่าไม่มีการตั้งครรภ์เกิดขึ้น